Document ID: 32008L0124

DIRETTIVA TAL-KUMMISSJONI 2008/124/KE
tat-18 ta’ Diċembru 2008
li tillimita l-bejgħ taż-żerriegħa ta’ ċertu speċi ta’ magħlef u taż-żejt u tal-fibra għaż-żerriegħa li ġiet uffiċċjalment iċċertifikata bħala “żerriegħa bażika” jew “żerriegħa ċertifikata”
(Verżjoni kodifikata)
(Test b’relevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jwaqqaf il- Komunità Ewropea,
Wara li kunsidrat id-Direttiva tal-Kunsill 66/401/KEE ta’ l-14 ta’ Ġunju 1966 fuq il-bejgħ taż-żerriegħa ta’ magħlef (1), u b’mod partikolari l-Artikolu 3(3) tagħha,
Wara li kkunsidrat id-Direttiva tal-Kunsill 2002/57/KE tat-13 ta’ Ġunju 2002 fuq il-bejgħ taż-żerriegħa ta’ pjanti taż-żejt u tal-fibra (2), u b’mod partikolari l-Artikolu 3(3) tagħha,
Billi:
(1)
Id-Direttiva tal-Kummissjoni 86/109/KEE tas-27 ta’ Frar 1986 li tillimita l-bejgħ taż-żerriegħa ta’ ċertu speċi ta’ magħlef u taż-żejt u tal-fibra għaż-żerriegħa li ġiet uffiċċjalment iċċertifikati bħala “żerriegħa bażika” jew “żerriegħa ċertifikata” (3) ġiet emendata kemm-il darba (4) b’mod sostanzjali. Għal iktar ċarezza u razzjonalità, l-imsemmija Direttiva għandha tiġi kkodifikata flimkien mad-Direttiva tal-Kummissjoni 75/502/KEE tal-25 ta’ Lulju 1975 li tillimita l-bejgħ taż-żerriegħa ta’ smooth-stalk meadowgrass (mellieġ taz-zokk lixx) (Poa Pratensis L.) għal żerriegħa li ġiet ċertifikata uffiċjalment “żerriegħa bażika” jew “żerriegħa ċertifikata” (5), bit-tnejn li huma ikunu miġbura f’test wieħed.
(2)
Id-Direttiva 66/401/KEE tippermetti l-bejgħ taż-żerriegħa bażika, taż-żerriegħa ċċertifikata u taż-żerriegħa kummerċjali ta’ ċerti speċi ta’ magħlef.
(3)
Id-Direttiva 2002/57/KE tippermetti l-bejgħ taż-żerriegħa bażika, taż-żerriegħa ċċertifikata ta’ kull tip u taż-żerriegħa kummerċjali ta’ ċertu speċi ta’ pjanti taż-żejt u tal-fibra.
(4)
Iż-żewġ Direttivi jawtorizzaw lill-Kummissjoni biex tipprojbixxi l-bejgħ taż-żerriegħa kemm-il darba ma tkunx ġiet iċċertifikata uffiċċjalment bħala “żerriegħa bażika” jew “żerriegħa ċertifikata”.
(5)
L-Istati Membri huma f’pożizzjoni li jipproduċu suffiċjentament żerriegħa bażika u żerriegħa ċertifikata biex jissodisfaw id-domanda tal-Komunità għaż-żerriegħa ta’ xi wħud mill-ispeċi msemmija fuq b’żerriegħa ta’ dawk il-kategoriji.
(6)
Il-miżuri li hemm ipprovduti f’din id-Diretttiva huma konformi ma’ l-opinjoni tal-Kumitat Permanenti dwar Żrieragħ u Materjal ta’ Tkattir għall-Agrikoltura, l-Ortikoltura u l- Masġarija.
(7)
Din id-Direttiva għandha tkun mingħajr ħsara għall-obbligi ta’ l-Istati Membri rigward il-limiti ta’ żmien għat-traspożizzjoni fil-liġi nazzjonali tad-Direttivi mniżżla fl-Anness I, Parti B,
ADOTTAT DIN ID-DIRETTIVA:
Artikolu 1
1. L-Istati Membri għandhom jaraw li ma jkunx permess li titqiegћed fis-suq iż-żerriegħa ta’:
-
Poa pratensis L.
smooth-stalk meadowgrass (mellieġ taz-zokk lixx)
-
Vicia faba L. (partim)
field bean (ful/favetta)
-
Papaver somniferum L.
opium poppy (xaħxieħa vjola/peprin)
-
Agrostis gigantea Roth
redtop
-
Agrostis stolonifera L.
creeping bent grass
-
Phleum bertolonii DC
timothy
-
Poa palustris L.
swamp meadowgrass (mellieġ)
-
Poa trivialis L.
rough-stalked meadowgrass (mellieġ)
-
Lupinus albus L.
white lupin (lupina bajda)
-
Brassica juncea (L.) Czernj. et Cosson
brown mustard (mustarda kannella)
-
Agrostis capillaris L.
brown top
-
Lotus corniculatus L.
birdsfoot trefoil (gћantux)
-
Medicago lupulina L.
black medick (nefel)
-
Trifolium hybridum L.
alsike clover
-
Alopecurus pratensis L.
denb il-ġurdien
-
Arrhenatherum elatius (L.) Beauv. ex J.S. et K.B. Presl
tall oatgrass
-
Bromus catharticus Vahl
rescue grass (bunixxief/bunexxief)
-
Bromus sitchensis Trin.
alaska brome-grass (bunixxief/bunexxief)
-
Lupinus luteus L.
yellow lupin (lupina safra)
-
Lupinus angustifolius L.
blue lupin (lupina blu)
-
Poa nemoralis L.
wood meadowgrass (mellieġ)
-
Trisetum flavescens (L.) P. Beauv.
golden oatgrass
-
Phacelia tanacetifolia Benth.
california bluebell
-
Sinapis alba L.
white mustard (mustarda bajda)
-
Agrostis canina L.
velvet bent
-
Festuca ovina L.
sheep’s fescue (żwien)
-
Trifolium alexandringum L.
egyptian clover (xnien/xnejn)
-
Trifolium incarnatum L.
crimson clover (silla kremżija)
-
Trifolium resupinatum L.
persian clover
-
Vicia sativa L.
common vetch (ġulbiena komuni)
-
Vicia villosa Roth.
hairy vetch (ġulbiena)
kemm-il darba din ma tkunx ġiet iċċertifikata uffiċċjalment bħala “żerriegħa bażika” jew “żerriegħa ċertifikata”.
2. L-Istati Membri għandhom jaraw li ma jkunx permess li titqiegћed fis-suq iż-żerriegħa ta’:
-
Glycine max (L.) Merr.
soya bean (sojja)
-
Linum usitatissimum L.
linseed (kittien)
kemm-il darba din ma tkunx ġiet iċċertifikata uffiċċjalment bħala “żerriegħa bażika” jew “żerriegħa ċertifikata, l-ewwel ġenerazzjoni” jew “żerriegħa ċertifikata, it-tieni ġenerazzjoni”.
Artikolu 2
Id-Direttiva 75/502/KEE u id-Direttiva 86/109/KEE, kif emendata mid-Direttivi mniżżla fl-Anness I, Parti A huma mħassra, bla ħsara għall-obbligi ta’ l-Istati Membri rigward il-limiti ta’ żmien għat-traspożizzjoni fil-liġi nazzjonali tad-Direttivi mniżżla fl-Anness I, Parti B.
Referenzi għad-Direttivi mħassra għandhom jinftiehmu bħala referenzi għal din id-Direttiva u għandhom jinqraw skond it-tabella ta’ korrelazzjoni fl-Anness II.
Artikolu 3
Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha fil-Ġurnal Uffiċjali ta’ l-Unjoni Ewropea.
Artikolu 4
Din id-Direttiva hi indirizzata lill-Istati Membri.
Magħmula fi Brussell, 18 ta’ Diċembru 2008.

Labels: 3
17
6